open-index/open-wikipedia-markdown huggingface dataset:
Min Yuen

Nada masa darurat 1948, Min Yuen telah menyokong pemberontakan yang dilakukan oleh komunis. Min Yuen (ertinya "gerakan rakyat" dalam bahasa Cina) ditubuhkan oleh Parti Komunis Malaya sebahagian besarnya dianggotai oleh orang Cina.

Tujuan Min Yuen ditubuhkan adalah untuk memberi maklumat dan membekalkan makanan serta ubat-ubatan kepada komunis.Pergerakan mereka berpusat di bandar-bandar, kampung-kampung dan kawasan berhampiran hutan.

Bukan semua orang Cina menyertai Min Yuen secara rela hati. Ada yang terpaksa berbuat demikian kerana takut ancaman maut. Sebenarnya kebanyakkan orang Cina berasa serba salah kerana kalau mereka menyokong kerajaan, mereka akan dibunuh oleh pengganas komunis dan tindakan akan diambil terhadap mereka dan keluarga mereka.

Kegiatan Min Yuen sukar dikesan kerana mereka menjalankan operasinya pada sebelah malam. Bagi melumpuhkan pergerakan Min Yuen, satu pelan tindakan yang dikenali sebagai Rancangan Briggs telah dijalankan bagi memindahkan penduduk Cina dipinggir-pinggir hutan ke kawasan penempatan baru yang dikawal. Rancangan ini bertujuan menjamin keselamatan penduduk Cina daripada diancam dan diperas-ugut oleh pengganas komunis.
Gerakan Kelaparan

**Gerakan Kelaparan** merupakan usaha susulan yang dilakukan oleh kerajaan jajahan British di dalam Rancangan Briggs. Gerakan ini dilakukan bagi melumpuhkan usaha Min Yuen daripada pihak Parti Komunis Malaya. 

Rancangan ini melibatkan penyelarasan dan kerjasama di antara pegawai-pegawai perkhidmatan awam, polis dan tentera. Dengan itu, satu Jawatankuasa Kerja pada peringkat kebangsaan, negeri dan daerah telah ditubuhkan. Di peringkat daerah, biasanya Pegawai Daerah yang menjadi pengerusi dan bertanggungjawab untuk menghapuskan ancaman komunis di kawasannya.

Semua anggota di Kampung Baru yang terlibat dalam Rancangan Briggs perlu memastikan bahawa segala keperluan asas seperti bahan makanan, ubat-ubatan, pakaian serta senjata tidak diberikan kepada pihak komunis. Penduduk-penduduk hanya dibenarkan membeli makanan dalam jumlah yang ditetapkan sahaja. Kad pengenalan juga dikeluarkan bagi mengawal pergerakan penduduk di Kampung Baru. Sekatan-sekatan jalan raya diadakan juga untuk menghalang pergerakan Min Yuen.
Jawatankuasa Hubungan Antara Kaum

**Jawatankuasa Hubungan Antara Kaum** ataupun dikenali sebagai "***Communities Liaison Committee (CLC)"*** telah ditubuhkan pada tahun 1949 oleh pentadbir Malaya British di bawah Sir Malcolm MacDonald untuk mengeratkan hubungan, kerjasama dan persefahaman antara masyarakat pelbagai kaum di Tanah Melayu.  

**<u>Objektif</u>** 

* Berperanan sebagai aktor hubungan antara etnik.

## Keanggotaan

## Nota hujung

## Rujukan

* "Colonial Office Records relating to the meetings of the Communities Liaison Committee, April 1949 to September 1949: CO 717/183" *In* Christie, Clive J. (1998) *Southeast Asia in the Twentieth Century: A Reader* Tauris, London, pp.&nbsp;193–198 
* "Communities Liaison Committee Communiqué, 16 September 1949 - Public Relations, Singapore, Press Release No. SE49/168" *In* Christie, Clive J. (1998) *Southeast Asia in the Twentieth Century: A Reader* Tauris, London, pp.&nbsp;199–201 
* "Statement on Federal Citizenship issued by the Communities Liaison Committee, 18 April 1950" *In* Gott, Richard; Major, John and Warner, Geoffrey (eds.) (1973) *Documents on International Affairs* Royal Institute of International Affairs, Oxford University Press, London, p.&nbsp;592, OCLC 1566847
* Malaysian Journal of Social Sciences and Humanities (MJSSH), Volume 3, Issue 3, June 2018. e-ISSN : 2504-8562
Rancangan Briggs

**Rancangan Briggs** dilancarkan oleh Sir Henry Gurney di Persekutuan Tanah Melayu pada pertengahan tahun 1950. Pengarah operasi yang bertanggungjawab ialah Leftenan Jeneral Sir Harold Rowdon Briggs.

Rancangan Briggs merupakan tindakan oleh kerajaan jajahan British untuk menyekat bekalan makanan serta ubat-ubatan daripada berjaya sampai ke tangan Parti Komunis Malaya yang pada masa itu berniat menguasai Persekutuan.

Antara tindakan yang dijalankan ialah dengan memindahkan penduduk Cina dari kawasan-kawasan terpencil yang bertaburan dan menempatkan mereka di kawasan penempatan semula atau di Kampung Baru. Rancangan itu merangkumi pemindahaan penduduk Cina dari kawasan-kawasan terpencil yang bertaburan dan menempatkan mereka di Kampung Baru dan Jinjang supaya tidak diugut oleh Min Yuen untuk memberi maklumat dan bekalan makanan serta ubat-ubatan. Tujuannya semata-mata untuk melumpuhkan kegiatan Min Yuen. 

Kampung-kampung baru ini dipagar dengan kawat berduri serta dikawal oleh pasukan keselamatan. Penduduk Kampung Baru diberi banyak kemudahan seperti pendidikan, perkhidmatan kesihatan, tempat tinggal serta bekalan elektrik dan air paip.

Jumlah penduduk yang terbabit dalam rancangan ini adalah seramai 423 ribu orang yang ditempatkan di 410 buah kampung baru. Persatuan Cina Malaya (MCA) yang ditubuhkan pada tahun 1949 banyak membantu usaha kerajaan menempatkan semula orang Cina.

Program kedua dalam rancangan ini ialah Gerakan Kelaparan.

## Rujukan
Donald MacGillivray

Sir **Donald Charles MacGillivray** (1901 - 24 Disember 1966) menjadi Pesuruhjaya Tinggi Tanah Melayu pada tahun 1954 menggantikan Sir Gerald Templer.

## Kehidupan awal dan pendidikan
MacGillivray dilahirkan pada tahun 1906, anak Edinburgh, Evan James MacGillivray dan Maud Hamilton Turcan. Beliua berpendidikan di Sherborne School dan Trinity College, Oxford. Beliau memperoleh B.A. pada tahun 1928. Beliau dipilih untuk Perkhidmatan Pentadbiran Kolonial pada tahun 1929 dan dihantar ke Tanganyika. Beliau memperoleh M.A dari Trinity College pada tahun 1932. 

Pada tahun 1936, beliau berkahwin dengan Louisa May Knox-Browne. Mereka mempunyai seorang anak lelaki. 

## Kerjaya
Pada tahun 1938, Pejabat Kolonial menyiarkan MacGillivray ke British Palestine, "menurut dasar Pejabat Kolonial yang menempatkan wilayah sukar dengan beberapa pentadbir terbaiknya." Beliau berkhidmat sebagai Setiausaha Kolonial di Jamaica dari tahun 1947 hingga 1952, dan telah dipertimbangkan untuk menjadi gabenor. Walau bagaimanapun, Oliver Lyttelton, Viscount Chandos 1 memilih MacGillivray untuk berkhidmat sebagai Timbalan Komisioner Tinggi kepada Pesuruhjaya Tinggi British Jeneral Sir Gerald Templer di Malaya, di mana keadaan kecemasan wujud. [1]

Donald MacGillivray adalah satu-satunya pentadbir kolonial yang secara terbuka membincangkan kemerdekaan Malaya dengan orang Melayu. Beliau berkhidmat di Malaya dari tahun 1954 hingga 1957. Selepas meraikan Kemerdekaan Tanah Melayu (Hari Merdeka), MacGillivray diiringi oleh Yang Di-Pertuan Agong dari Malaya dan pendatangnya bersama Perdana Menteri pertama Malaya, Tunku Abdul Rahman untuk menaiki pesawat di Sungai Besi Lapangan Terbang. MacGillivray juga berkhidmat sebagai Pengerusi Majlis Negeri British Colony of Kenya, yang mempunyai lima orang Eropah dan enam ahli Non-Eropah. Ini hampir sama dengan apa yang dipengerusikannya semasa pentadbirannya di British Malaya, di mana sebuah Majlis Perundangan bagi Persekutuan Tanah Melayu dibentuk, dengan ahli-ahli majlis tempatan dan Eropah yang dilantik. Pada 5 Ogos 1957, beliau menandatangani Perjanjian Persekutuan Tanah Melayu, 1957. [1]

Pada tahun 1960, beliau dilantik ke Suruhanjaya Monckton untuk mengkaji perlembagaan Persekutuan Afrika Tengah. Beliau meninggal dunia pada 24 Disember 1966 di Hospital Nairobi, selepas mengalami penyakit yang lama. [1]

## Rujukan
Home Guard

**Pasukan kawalan tempatan** () ialah gelaran yang diberikan kepada pelbagai pertubuhan ketenteraan pada masa-masa tertentu, yang digunakan dalam sesebuah darurat atau sebagai pasukan simpanan yang digunakan untuk pertahanan dan keselamatan tempatan.

Istilah "home guard" pada awalnya digunakan secara rasmi dalam Perang Saudara Amerika, dimulakan dengan penubuhan beberapa unit oleh pendatang Jerman di Missouri. Ia mungkin diperoleh daripada penggunaan istilah *Heimwehr* ("home guard") untuk menerangkan unit-unit yang secara rasminya dikenali sebagai *[[Landwehr]]* ("country guard"), atau terjemahan langsung untuk *landwehr*.

## Rujukan
Gerald Templer

Fil Marsyal (Tun) **Sir Gerald Walter Robert Templer**, SMNKG, GCB, GCMG, KBE, DSO (11 September 1898 – 25 Oktober 1979) adalah seorang pegawai kanan Tentera Darat British yang berjuang di kedua-dua Perang Dunia I dan Perang Dunia II . Beliau terkenal kerana berjaya mematahkan pemberontakan gerila komunis di Malaya antara tahun 1952 dan 1954. Templer telah dilantik sebagai Pesuruhjaya Tinggi Tanah Melayu pada tahun 1952 bagi menggantikan Sir Henry Gurney, pesuruhjaya yang telah dibunuh oleh komunis pada 6 Oktober 1951 , semasa dalam perjalanan ke Bukit Fraser. Beliau memperhebatkan Rancangan Briggs untuk menentang komunis. Beliau menyedari bahawa penggunaan senjata semata-mata tidak akan berjaya menentang komunis.Oleh itu beliau telah melancarkan kempen ‘memenangi hati dan fikiran rakyat’ 

Beliau telah menawarkan hadiah-hadiah yang besar kepada mereka yang berjaya menangkap atau membunuh komunis. Tawaran terhadap Chin Peng adalah sebanyak $250 000. Templer juga mengisytiharkan kawasan putih dan kawasan hitam. Pada tahun 1954, Templer meninggalkan Tanah Melayu selepas komunis gagal merampas kuasa. Beliau telah digantikan oleh Donald MacGilivray. Selepas itu beliau berkhidmat sebagai Ketua Turus Am Imperial, iaitu ketua profesional Tentera Darat British, dari tahun 1955 hingga 1958. Beliau merupakan ketua penasihat ketenteraan kepada Perdana Menteri Anthony Eden semasa Krisis Suez.

Kerajaan Malaysia telah menamakan Dewan Utama di Maktab Tentera Diraja, Kuala Lumpur di Sungai Besi,  sebagai "Dewan Tun Templer" sebagai menghormatinya. Mereka juga menamakan Hutan Lipur Templer di Rawang sebagai penghormatan jasa beliau di Malaysia.

## Tarikh kenaikkan pangkat
* 16 Ogos 1916 - Leftenan Kedua
* 16 Februari 1918 - Leftenan
* 11 Ogos 1928 - Kapten
* 1 Julai 1935 - Brevet Mejar 
* 1 Ogos 1938 - Mejar 
* 1 Julai 1938 - Leftenan Kolonel Brevet
* 1 September 1939 -Pemangku Leftenan Kolonel
* 1 Disember 1939 - Leftenan Kolonel Sementara
* 4 November 1940 - Pemangku Kolonel
* 4 November 1940 - Pemangku Brigedier
* 4 Mei 1941 - Leftenan Kolonel (Tetap)
* 4 Mei 1941 - Kolonel Sementara
* 4 Mei 1941 - Brigedier Sementara
* 6 Oktober 1941 - Kolonel (senioriti 1 Julai 1941)
* 10 April 1942 - Pemangku Mejar Jeneral (Tarikh dibalikkan ke 21-05-1938)
* 14 September 1942 - Pemangku Leftenan Jeneral
* 10 April 1943 - Mejar Jeneral Sementara
* 17 April 1945 - Mejar Jeneral (senioriti 30 Mei 1944)
* 1 Februari 1948 - Leftenan Jeneral Sementara
* 5 April 1948 - Leftenan Jeneral (senioriti 1 Ogos 1946)
* 4 Jun 1950 - Jeneral
* 27 November 1956 - Fil Marsyal

## Nota

## Rujukan

## Bibliografi
*
*
*
*
*
*
*
*

## Pautan luar
*British Army Officers 1939−1945
*Generals of World War II

|-

|-

|-

|-

|-

|-

|-

|-

|-

|-

|-
Angkatan Wanita Sedar

**Angkatan Wanita Sedar** (singkatan: *AWAS*) ialah sebuah organisasi yang ditubuhkan oleh Jabatan Wanita, Parti Kebangsaan Melayu Malaya (PKMM) pada Februari 1946. AWAS ini bergerak sendirian seperti juga Angkatan Pemuda Insaf (API). Badan wanita ini dipimpin oleh Shamsiah Fakeh. Angkatan Wanita Sedar ini berhaluan Sosialis. 

Di antara tokoh yang mengasaskan  AWAS ialah: Aishah Ghani, Sakinah Junid, and Samsiah Fakeh.

Pada 22 Februari 1947, AWAS menyertai Pusat Tindakan Rakyat (PUTERA), sebuah parti campuran yang terdiri daripada enam parti politik sayap kiri yang diketuai oleh Ishak Haji Muhammad (Pak Sako) daripada Parti Nasionalis Melayu (MNP). Angkatan Wanita Sedar ini kemudian diharamkan oleh kerajaan pada tahun 1948.

## Lihat juga
* Senarai parti politik Malaysia
* Politik Malaysia

## Rujukan
* Malaysia Today: Who, pray tell, first started the fight for Merdeka?
Ikatan Pemuda Tanah Air Melayu

**Ikatan Pemuda Tanah Air Melayu** (singkatan: *PETA*) ditubuhkan pada September 1947 oleh Wahi Anwar.
 
Ikatan Pemuda Tanah Air Melayu ini berhaluan Sosialis Melayu. Namun, Ikatan Pemuda Tanah Air Melayu ini telah diharamkan oleh kerajaan pada tahun 1948.

## Lihat juga
* Senarai parti politik Malaysia
* Politik Malaysia
Pemuda Radikal Melayu

**Pemuda Radikal Melayu** (singkatan: *PERAM*) ditubuhkan pada Januari 1948 oleh M. Mustaza. Pemuda Radikal Melayu ini berhaluan Sosialis. Namun Pemuda Radikal Melayu ini telah diharamkan oleh kerajaan pada tahun 1948.

## Lihat juga
* Senarai parti politik Malaysia
* Politik Malaysia
1883

:*Rencana ini adalah berkenaan dengan tahun 1883. Bagi kegunaan lain, sila lihat [[1883 (nombor)]].*

**1883** merupakan tahun biasa yang bermula pada hari Isnin dalam kalendar Gregory.


## Peristiwa
### Ogos
* 26 Ogos: Letupan gunung Krakatau di Indonesia mengakibatkan kematian lebih 36,000 orang.

### Tarikh tidak diketahui
* Sebuah Jabatan Pelajaran ditubuhkan di Johor. Tujuannya ialah untuk memberi pendidikan yang lebih luas, tidak hanya terbatas kepada pelajaran al-Quran sahaja. Pada tahun ini juga dibina empat buah sekolah Melayu di Johor Bahru, Pengerang, Padangdan Tanjung Surat.
* Penjara Johor Bahru yang terletak di Johor Bahru, Johor telah dirasmikan pembukaannya oleh Sultan Abu Bakar Daeng Ibrahim.

## Kelahiran

## Kematian
Hizbut Tahrir

**Hizbut Tahrir** (bahasa Arab: حزب التحرير, maksud Parti Pembebasan) adalah organisasi politik antarabangsa pan-Islamis dan fundamentalis, yang menggambarkan "ideologi sebagai Islam", dan tujuannya sebagai penubuhan semula "Khilafah Islam" atau negara Islam.

## Nota kaki

## Bibliografi

* 
* 
* 
* 
* 
*
Tempat-tempat menarik di Langkawi

Di antara tempat menarik di Pulau Langkawi:

* Dataran Helang
* Kampung Kristal
* Gunung Mat Chingchang
* Pekan Kuah 
* Pulau Dayang Bunting 
* Pulau Rebak
* Makam Mahsuri
* Telaga Air Hangat
* Beras Terbakar
* Under Water World
* Perkampungan Buku
* Kereta kabel Langkawi
* Pantai Pasir Hitam
* Langkawi Wildlife Park & Bird Paradise
* Buffalo Park
* Galeria Perdana
* Langkawi SkyCab
* Muzium 3D Langkawi

## Mercu Tanda Utama Langkawi
Antara tempat utama di Langkawi yang menjadi tempat tumpuan pelancong jika ke sana adalah:
# Dataran Helang
# Tasik Dayang Bunting
# Kota Mahsuri
# Beras Terbakar
# Pantai Cenang
# Pantai Tanjung Rhu
# Pulau Beras Basah

## Lain-lain Tempat Menarik di Langkawi
# Oriental Village
#  Art In Paradise
# Underwater World Langkawi
# Skytrex Langkawi
# Herbwalk Langkawi
# 5D Museum – Believe Langkawi

## Lihat juga
* Pelancongan di Kedah



## Pautan Luar

* Radio Langkawi
* Bercuti di Langkawi
Pantai Pasir Hitam

**Pantai Pasir Hitam** ialah satu tempat di Langkawi, Kedah, Malaysia.Komposisi geologi utama pulau ini ialah granit, batu kapur, syal, dan batu lanar. 

Pelancong sering terpesona dengan pemandangan Pantai Pasir Hitam berhampiran Air Hangat dan Kuala Teriang tetapi penerangan geologinya amat mudah. Pantai itu terbentuk hasil paduan beberapa mineral, seperti turmalin, ilmenit, dan zirkon, dengan batuan granit menyebabkannya berwarna hitam.

## Pautan luar
* Langkawi Black Sand Beach
* 5 Tarikan Pantai Pasir Hitam Di Dunia, Salah Satunya Di Langkawi
* Black Sand Beach Langkawi, Pantai Pasir Hitam
Taman Rekreasi Gua Kelam

Meliputi 370m gua batu kapur dan terletak di sebuah bandar kecil di Kaki Bukit. **Gua Kelam** di namakan sempena dengan kedudukannya di kaki bukit dan suasana kelam yang sentiasa menyelubungi gua ini. 

Untuk merentasi ke dalam gua ini, disediakan sebuah jambatan gantung untuk pelawat. 

Ia terletak kira-kira 33 km utara dari Kangar. Taman Rekreasi Gua Kelam adalah terkenal dengan jalan gua (“cave walk”).

Sungai bawah tanah yang panjangnya lebih kurang 400 meter mengalir melalui banjaran batu kapur dapat dilihat semasa melalui gua ini. Sungai bawah tanah ini adalah fenomena kejadian semulajadi. Bekalan elektrik disediakan untuk pelawat menikmati keindahan dalam gua.
Taman Rekreasi Tasik Melati

**Tasik Melati** ialah sebuah tasik yang kecil dengan airnya yang cetek. Lebih daripada 150 buah pulau beting pasir boleh dilihat bertaburan di tasik ini. Siarkaki telah dibina merintangi tasik ini untuk membolehkan pengunjung menikmati pemandangan yang menarik. Di sepanjang siarkaki ini juga disediakan tempat beristirahat.

Tasik Melati terletak di utara Kangar, Perlis, Malaysia. Ia ialah sebuah tasik yang kecil tetapi indah. Ia mendapat namanya melalui bunga teratai yang terapung-apung di atas air.

Tasik buatan manusia ini menjadi kesukaan orang ramai untuk berkelah, dan juga agak sesuai untuk menenangkan fikiran.
Hutan Lipur Bukit Ayer

**Hutan Lipur Bukit Ayer** merupakan kawasan hutan semulajadi yang amat sesuai dan menarik untuk menjalankan pelbagai aktiviti rekreasi. Air sungai yang dingin dan jernih yang melalui panorama hutan tropika yang kaya dengan tumbuh-tumbuhan, serta air terjunnya yang melata ke dalam kolam di bawah, menjadikan ia satu lokasi yang ideal bagi tujuan berkelah dan berehat.
	
Hutan Lipur Bukit Ayer terletak 12 km dari Bandar Kangar. Beberapa kemudahan disediakan untuk seperti pusat penerangan, chalet, tapak perkemahan, taman permainan kanak-kanak dan kemudahan tempat letak kereta.

Untuk sampai ke hutan lipur ini pengunjung boleh menggunakan kenderaan sendiri atau pengangkutan awam seperti bas atau teksi dari Bandar Kangar.

Air terjun dan sungai yang mengalir jernih secara semulajadi mengindahkan suasana. Pada bahagian hilirnya pula terdapat sebuah kolam mandi yang cantik untuk para pengunjung.

Di sini juga dikhaskan sebuah kolam mandi untuk kanak-kanak. Tapak perkhemahan yang menampung kira-kira 100 orang peserta dilengkapi dengan tempat memasak dan sumber air yang bersih. Bagi mereka yang menggemari aktiviti lasak terdapat denai yang boleh digunakan bagi tujuan tersebut. Disini juga terdapat tempat permainan kanak-kanak, gerai makanan, bilik air, surau dan pondok-pondok rehat.
Cape Town

Bandar raya **Cape Town** (, ; bahasa Xhosa: *iKapa*) ialah salah satu ibu-ibu kota Afrika Selatan yang terletak di dalam wilayah Cape Barat, 60 km barat-daya dari Pretoria. Ia merupakan ibu negara perundangan di Afrika Selatan, serta ibu negeri wilayah Cape Barat dan mempunyai kepadatan pendudukan terbesar di negara ini. Antara tempat pelancongannya yang terkenal ialah Table Mountain suatu pergunungan yang rata di bahagian atasnya seperti sebuah meja yang besar. Selain itu, tempat ini masyhur kerana penjaranya di Pulau Robben yang telah menjadi penjara tahanan politik seperti Nelson Mandela.

## Geografi
Cape Town terletak di kawasan barat daya Afrika Selatan, iaitu di tepi Table Bay, Lautan Atlantik. Berdekatan Table Bay ialah Table Mountain (*Tafelberg*), suatu gunung berpuncak rata berketinggian 1,084.6 meter dari paras laut, dan lazim menjadi tarikan pelancongan. Pusat bandar Cape Town terletak di kawasan utara Semenanjung Cape yang meruncing ke arah selatan dan berakhir dengan Tanjung Harapan.

Taraf biokepelbagaian kawasan Cape Town adalah pada tahap-tahap tertinggi dunia sesama kawasan-kawasan lain seluasnya. Sesetengah spesies tumbuhan di Table Mountain adalah endemik, dan oleh itu, tidak dapat ditemui di mana-mana tempat lain secara global. Cape Town memiliki sebuah kawasan lindungan alam, Kawasan Flora Cape yang diisytiharkan sebagai Tapak Warisan Dunia.

Cape Town memiliki iklim Meditterranean lembap (*Csb* mengikut pengelasan iklim Köppen), dengan musim panas kering dan hangat, dan musim sejuk ringan dan berlembapan sederhana. Secara purata, Cape Town menerima 3,100 jam cahaya matahari setahun.

## Pentadbiran
Sistem perundangan Cape Town adalah berdasarkan sistem majlis dengan 231 buah kerusi. 116 kerusi diisi oleh calon dipilih rakyat daripada setiap wad (pembahagian pentadbiran berdasarkan majlis perundangan). Kerusi-kerusi selebihnya diisi oleh ahli parti-parti politik berdasarkan jumlah undian yang diperoleh sesebuah parti.

### Hubungan antarabangsa
Cape Town memiliki 18 buah bandar kembar secara rasmi seperti di bawah:

*  Aachen, Jerman
*  Accra, Ghana
*  Atlanta, Amerika
*  Buenos Aires, Argentina
*  Bujumbura, Burundi
*  Dubai, UAE
*  Hangzhou, China
*  Houston, Amerika
*  Huangshan, China
*  Izmir, Turki
*  Malmö, Sweden
*  Miami, Amerika
*  Monterrey, Mexico
*  Munich, Jerman
*  Rio de Janeiro, Brazil
*  Shenzhen, China
*  Varna, Bulgaria
*  Wuhan, China

## Demografi
Berdasarkan bancia rasmi negara pada 2011, jumlah penduduk rasmi kawasan metropolitan Cape Town ialah 3,740,026 orang yang menghuni dalam 1,068,573 buah isi rumah. Bahasa Afrikaans dituturi oleh 35.7% penduduk, diikuti dengan Xhosa (29.8%) dan Inggeris (24.8%).

## Rujukan

## Pautan luar

*  Website rasmi
*  Cape Town travel guide
Penerbangan 091 Mandala Airlines

Pada 5 September 2005, sebuah pesawat Boeing 737 daripada Mandala Airlines **Penerbangan RI 091** terhempas selepas satu minit berlepas dari Lapangan Terbang Antarabangsa Polonia di Medan, Indonesia. Pesawat itu dilaporkan mengalami gegaran di sebelah kiri pesawat apabila menghampiri altitud 90 meter. Lapangan terbang terbabit dikelilingi kawasan perumahan yang padat dan jumlah kematian di kawasan itu tidak diketahui angkanya, namun demikian Associated Press melaporkan bahawa menurut seorang pegawai lebih kurang 147 penumpang mati. Kemudian ia melaporkan bahawa 13 orang dipercayai selamat dan 104 dalam penerbangan terbabit dipercayai mati. Kebanyakan penumpang yang selamat duduk di belakang pesawat.

Berdozen kereta dan rumah terbakar ataupun musnah. Sekurang-kurangnya 39 orang dilaporkan terkorban di kawasan penerbangan itu terhempas.

Rizal Nurdin, gabenor Sumatera Utara dan bekas gabenor iaitu Raja Inal Siregar adalah dipercayai terkorban. Kedua-dua mereka dalam perjalanan ke Jakarta untuk berjumpa dengan Presiden Indonesia, Susilo Bambang Yudhoyono.

Sekurang-kurangnya seorang rakyat Malaysia, Ti Teow Chuan daripada Sabah dilaporkan turut terkorban dan seorang lagi dari Jepun. Semua korban lain adalah warga Indonesia sendiri.

Kejadian kapal terbang Mandala terhampas ini merupakan kejadian  keenam yang melibatkan kapal terbang komersil sejak 1 Ogos.

## Sebab terhempas
Mandala Airlines ditubuhkan pada tahun 1969 dan adalah salah satu daripada penerbangan tambang murah ke seluruh bahagian di Indonesia yang luas. Pihak syarikat dilaporkan berkata adalah terlalu awal untuk mengetahui sebab terhempas, tetapi pesawat yang berusia 24 tahun itu (dibina pada tahun 1981) telah menjalani pelbagai ujian keselamatan pada bulan Jun dan sepatutnya boleh beroperasi sehingga tahun 2016.
Sultan Perak

**Sultan Perak** (Tulisan Jawi: سلطان ڤيراق) merupakan raja pemerintah bagi negeri Perak Darul Ridzuan dan merupakan ketua negeri serta ketua agama Islam negeri. Gelaran rasmi bagi Sultan Perak ialah *Duli Yang Maha Mulia Paduka Seri Sultan dan Yang di-Pertuan Raja Pemerintah bagi Negeri Perak Darul Ridzuan* (Tulisan Jawi: دولي يڠ مها موليا ڤدوک سري سلطان، يڠ دڤرتوان دان راج ڤمرينته باݢي نݢري ڤيراق دارالرضوان).

**Kesultanan Perak** ialah salah satu keturunan kerajaan tertua dalam kalangan Negeri-Negeri Melayu.

Ketika Kesultanan Melayu Melaka jatuh akibat serangan Portugis pada tahun 1511, Sultan Mahmud Shah berundur ke Kampar, Riau, dan mangkat di sana dalam tahun 1528. Baginda mempunyai tiga putera yang bernama Raja Ali, Raja Muzaffar dan Raja Ahmad. Putera sulung, Raja Ali, telah mendirikan Kesultanan Johor-Riau, manakala putera kedua dijemput untuk memerintah Perak dan menjadi sultan pertama daripada wangsa Kesultanan Melaka. Dengan pembunuhan Sultan Johor-Riau, Sultan Mahmud Shah, oleh Laksamana Megat Seri Rama dalam tahun 1699, berakhirlah pemerintahan waris-waris Kesultanan Melayu Melaka di negeri-negeri Melayu melainkan di Perak. 

Sultan Perak ketika ini berketurunan daripada Kesultanan Melayu Melaka dan seterusnya mempunyai susur galur dari Kesultanan Siak.

Hanya tiga Sultan Perak yang telah dimakamkan di luar negeri Perak iaitu dua di Aceh, Indonesia dan satu di Johor Bahru, Johor.

## Sistem pewarisan takhta negeri Perak
Berlainan dengan kesultanan Melayu yang lain, pewarisan takhta negeri Perak menggunakan sistem pewarisan yang unik. Sebelum seseorang putera ingin menaiki takhta menjadi Sultan Perak, mereka perlu menjawat salah satu jawatan yang dipanggil *Raja-Raja Bergelar.* Berikut adalah senarai Raja-Raja Bergelar dan penyandangnya yang terkini; 

## Senarai Sultan Perak
Berikut merupakan senarai Paduka Seri Sultan-sultan Negeri Perak daripada permulaan Kesultanan Melayu Perak sehingga kini.

## Salasilah Kesultanan Perak Darul Ridzuan

**Petunjuk :**

## Rujukan

## Bibliografi
* 
* 
* 

## Pautan luar

*https://www.royalark.net/Malaysia/perak.htm
*https://www.royalark.net/Malaysia/perak2.htm
*https://www.royalark.net/Malaysia/perak3.htm
*https://www.royalark.net/Malaysia/perak4.htm
*https://www.royalark.net/Malaysia/perak5.htm
*https://www.royalark.net/Malaysia/perak6.htm
*https://www.royalark.net/Malaysia/perak7.htm
*https://www.royalark.net/Malaysia/perak8.htm
*https://www.royalark.net/Malaysia/perak9.htm
*https://www.royalark.net/Malaysia/perak10.htm
*https://www.royalark.net/Malaysia/perak11.htm
*https://www.royalark.net/Malaysia/perak12.htm
*https://www.royalark.net/Malaysia/perak13.htm

* http://rajakita.perak.gov.my/salasilah.swf
* Pejabat D.Y.M.M. Sultan Perak Darul Ridzuan - Senarai Sultan Perak
Senarai Residen British di Perak

Senarai Residen British Negeri Perak Perak, British Malaya. Kedudukan Residen adalah jawatan eksekutif pentadbiran. Dengan syarat-syarat melalui Perjanjian Pangkor 1874, Residen adalah penasihat kepada Duli Yang Maha Mulia Sultan Perak yang keputusannya mengikut semua perkara di dalam pentadbiran kecuali adat dan agama Melayu. Jawatan Residen British juga bersamaan dengan jawatan Menteri Besar pada hari ini, di mana beliau menjadi pengerusi Majlis Negeri Perak dan Sultan adalah Presiden Tuan Majlis. Kediaman rasmi untuk Residen berada di Residency Hill, Taiping. Kediaman lain juga boleh didapati di Kuala Kangsar dan Ipoh. Selepas Perang Dunia II, kedudukan Residen British telah digantikan oleh Penasihat British. Akhirnya, apabila Malaya mencapai Kemerdekaan pada tahun 1957, jawatan penasihat British dihapuskan.

## References

*British Residential System in Perak
Sungai Perak

**Sungai Perak** sepanjang 400 km mengalir dari Hulu Perak hingga ke Beting Beras Basah di Bagan Datoh ke Selat Melaka. Sungai Perak merupakan sungai ke-2 terpanjang di Semenanjung Malaysia selepas Sungai Pahang.

Sungai Perak mempunyai banyak sungai cawangan. Antaranya ialah Sungai Bidor dan Sungai Kinta. Sungai Kinta dan Sungai Bidor menjadi tempat perlombongan bijih timah sekitar tahun 1850-1980. Selepas itu pengeluaran bijih timah menurun secara mendadak kerana negara-negara lain turut mengeluarkan bijih timah dan menyebabkan harga bijih timah merudum di pasaran dunia.

Sungai Perak adalah antara sungai yang terpanjang di antara negeri-negeri yang sekelilinginya. Ia memainkan peranan yang penting dalam sendi sejarah negeri Perak. Adalah dipercayai bahawa nama Perak didapati daripada kilat-berkilauan yang terdapat di sungai ini. Sepanjang lembah sungai ini, ia telah membiayai berjuta-juta penduduk tanah Melayu sejak beratus-ratus tahun yang lalu.

Sultan Perak yang pertama pernah juga dari Sumatera melalui Beting Beras Basah, sebuah pekan di hilir Sungai Perak ini.

## Sejarah
Kawasan Sungai Perak awalnya menjadi tumpuan petempatan manusia prasejarah, terutamanya di kawasan Hulu Perak. Petempatan prasejarah diduga telah wujud sejak zaman Paleolitik, dengan mereka memiliki kebolehan mencipta alat batu daripada batu kelikir di kawasan sungai.

## Ekosistem
Laporan kajian mengesahkan kewujudan sekurang-kurangnya 107 ekor spesies ikan daripada 33 buah keluarga, dengan keluarga ikan kap (Cyprinidae) merupakan spesies utama.

## Pembangunan
Terdapat beberapa empangan hidroelektrik di Sungai Perak:
* Empangan Bersia 
* Empangan Kenering
* Empangan Temenggor

## Pencemaran
Sungai Perak ditemui memiliki pencemaran daripada segi kehadiran unsur logam-logam, termasuk kadmium (logam berat) daripada kegiatan perindustrian dan pertanian di sepanjang sungai.

## Rujukan

## Pautan luar

*
The Powerpuff Girls

**The Powerpuff Girls** adalah siri animasi yang mengisahkan tiga orang gadis yang berjuang menentang jenayah dan musuh yang menghancurkan bandaraya Townsville.Diperbuat daripada gula,rempah ratus, dan lain-lain lagi dan campuran bahan kimia X, maka terhasilah The Powerpuff Girls. Siri kartun tersebut telah direka oleh seorang pereka kartun dari Amerika Syarikat Craig McCracken dan diterbitkan  oleh Hanna Barbera dan Cartoon Network. Siri kartun ini pernah ditayangkan di seluruh dunia termasuk Malaysia menerusi saluran NTV7 pada setiap hari Ahad jam 9.00 pagi. Siri kartun ini juga telah mempunyai sebuah filem sendiri iaitu **[[The Powerpuff Girls Movie]]**.

Sementara itu, siri anime **[[Demashita! Powerpuff Girls Z]]** dari Jepun telah diadoptasikan dari siri kartun yang sama.

## Kisah The Powerpuff Girls
*Lihat juga [[The Powerpuff Girls Movie]]*

## Episod-episod dalam The Powerpuff Girls
*Lihat juga [[Senarai Episod dalam kartun The Powerpuff Girls]]

== Watak-watak ==
===Watak protagonis===
Tiga gadis dalam kartun The Powerpuff Girls adalah:
* *'Blossom**: Merah, seorang yang cantik dan cergas. Pemimpin utama. Berambut panjang berwarna jingga dan matanya berwarna merah.
* **Bubbles**: Biru, seorang yang comel, manja dan periang. Seorang yang sensetif. Berambut perang bewarna kuning bertocang dan matanya berwarna biru.
* **Buttercup**: Hijau, seorang yang berani, gagah dan kuat. Seorang yang nakal. Berambut hitam dan matanya berwarna hijau.

Watak-watak protagonis lain dalam kartun The Powerpuff Girls adalah:
* **Professor Utonium**:seorang yang bijaksana, pandai dan tegas. Pencipta tiga gadis The Powerpuff Girls.
* **Mr Mayor**:seorang yang tegas, bijaksana, tetapi penakut. Dia adalah Datuk Bandar Townsville yang menerima aduan apabila kejadian aneh berlaku.
* **Sara Bellum**:Penasihat kanan Mr Mayor.
* **Ms Keane**:Seorang guru Tadika Pokey Oaks dan menjadi pengasuh The Powerpuff Girls.

===Watak antagonis===
* **Mojo Jojo**:Musuh yang jahat, kejam dan suka melakukan kemusnahan pada Townsville.
* **Gangreen Gang** ''(Geng Hijau''): Terdiri daripada lima orang geng hijau iaitu **Ace** (ketua utama), **Big Billy**, **Snake**, **Grubber**, dan **Lil Arturo**.
* **Him**: Seorang makhluk yang ganjil yang tempatnya tidak dikenal pasti.
* **Fuzzy Lumpkins**: Seorang makhluk ganjil yang tinggal di dalam hutan.
* **Princess Morbucks**: Seorang puteri gadis yang berasal dari kerabat diraja orang kaya Townsville iaitu Morbucks.
* **Sedusa**: Seorang wanita yang jahat, pernah menyamar sebagai wanita cantik.
* **The Rowdyruff Boys**: Tiga orang lelaki yang menyerupai tiga gadis The Powerpuff Girls. Terdiri daripada **Brick**, **Boomer** dan **Butch'''.

## Laman web
* [Laman Web [Cartoon Network]]
* [Laman Web [Cartoon Network] Edisi Asia]
Toyol

**Toyol** atau **tuyul** (kata pinjaman Bahasa Jawa: *thuyul*) merujuk kepada sejenis makhluk halus dalam kepercayaan orang-orang Melayu dan Jawa. Toyol ini dikatakan berbentuk kanak-kanak kecil dan turut mempunyai perangai seperti kanak-kanak kecil. Pemeliharaan makhluk halus ini dikenali sebagai saka.

## Matlamat
Toyol biasanya dipelihara dengan tujuan membantu pemiliknya mendapatkan duit dengan mencuri daripada jiran-tetangga. 

## Kelebihan
Toyol mampu menyelip dalam mana-mana bilik berkunci, dan mampu mencari wang tunai yang disorokkan di mana sahaja, kononnya termasuk yang disorok dicelah kitab suci. 

## Bahan-bahan
Pemelihara toyol biasanya akan membeli atau memuja untuk mendapatkan toyol. Toyol yang dipelihara, dipercayai secara umum sebagai mempunyai bentuk seorang budak kecil berbogel, dengan mata yang merah dan gigi yang tajam. Kononnya, toyol akan dipelihara dalam sebuah botol kecil dan pemiliknya akan memberikan toyol tersebut untuk memakan darahnya sendiri setiap hari/setiap bulan mengambang. Sekiranya gagal, toyol akan menghisap darah ahli keluarga terdekat pemiliknya.

## Kelemahan
Pengamal ilmu sihir atau ilmu sesat ini adalah satu perbuatan syirik dalam agama Islam.

Sekiranya tidak dijaga dengan baik, toyol akan membinasakan ahli keluarga terdekat pemilik toyol. Sekiranya toyol tidak lagi diperlukan, pemilik toyol perlu mendapatkan tuan pengganti, atau menghantar toyol itu balik ketempat ia dibeli, atau ia perlu dibuang, biasanya dihanyutkan dengan acak kedalam sungai.

Terdapat petua yang menyatakan sekiranya sejenis permainan , diletakkan hampir dengan wang yang disimpan, toyol akan asyik bermain sehinggakan terlupa mengambil wang. kacang hijau yang diletakkan kedalam kantung juga dikatakan boleh melalaikan toyol.Selain itu, ikan puyu yang dipelihara di dalam akuarium mampu dapat melalaikan toyol dan toyol akan tidak akan berhasrat mengambil wang dari mangsanya. 

Toyol juga tidak akan mencuri keseluruhan jumlah wang, tetapi sekadar mengambil sebahagian daripada wang yang tersimpan. Mungkin kerana kata orang tua-tua yang mengatakan bahawa "budak-budak jangan pegang duit banyak banyak". Pemilik toyol juga perlu memenuhi apa sahaja permintaan toyol peliharaannya, sekiranya gagal, toyol tersebut akan bertindak ganas.

## Penelitian secara ilmiah
Secara ilmiah, *toyol* hanyalah satu helah pencuri yang bergerak aktif disesuatu tempat. Sekiranya terdapat toyol sebenar, tuan toyol boleh mendapatkan wang yang lebih banyak hanya dengan membuat pertunjukkan, tanpa perlu mencuri.
Polong

Alam Ghaib
Imej:Tiada
**Hantu Polong**


Alam:Alam ghaib
Berbentuk fizikal:Tidak
Mampu berubah bentuk:Tidak
Mampu menyerupai manusia:Tidak
Menghisap darah:Ya
Dipelihara:Ya
Bermasyarakat :Tidak

*Gambaran*

Sejenis makhluk halus
yang dipelihara bagi
tujuan tertentu.


**Hantu Polong** merujuk kepada semangat atau makhluk halus belaan yang dipelihara oleh seseorang, biasanya lelaki, bertujuan untuk tujuan memudaratkan musuh. Hantu polong dipercayai diberi makan darah dari jari tuannya.

Menurut kepercayaan orang Melayu, polong dihasilkan dengan meletak darah orang yang mati dibunuh kedalam botol bermulut panjang. Botol tersebut kemudiannya akan dipuja dan jampi serapah akan dibacakan dalam tempoh masa tertentu. Selepas tujuh hingga dua minggu akan kedengaran bunyi mengerit daripada dalam botol. Pemuja polong perlu menghiris sedikit jarinya dan memasukkan jarinya yang berdarah itu ke dalam botol untuk memberi polong makan. Dengan memberi makan, polong ini akan terikat kepada tuannya dan akan melakukan apa sahaja suruhan tuannya.

Polong biasanya akan disimpan di dalam botol dan hanya dikeluarkan apabila hendak memusnahkan musuh. Mangsa polong biasanya boleh dikenali dengan kesan lebam pada mayat dan darah keluar melalui mulut.

## Matlamat
Hantu polong dikatakan akan dipelihara oleh lelaki untuk menyakiti musuh. Selain itu hantu polong juga digunakan bagi mendapatkan wang. Polong akan menyerang seseorang mangsa dan hanya keluar apabila tuannya datang membantu menghalaunya keluar, dengan itu mendapat bayaran kerana membantu mengubati mangsa.

## Status
Hantu polong adalah sejenis makhluk halus yang dipelihara oleh manusia. Ia perlu diberi makanan menurut tempoh tertentu, biasanya dengan darah tuannya. Dengan itu hantu polong tersebut perlu diwariskan kepada seseorang penganti sebelum tuannya mati sebagai saka. Sekiranya tuannya mati sebelum sempat mencari pengganti, hantu polong akan hidup liar dan mengganggu penduduk berdekatan.

## Kelemahan
Pengamal ilmu sihir hitam atau ilmu sesat ini adalah satu perbuatan syirik dalam agama Islam 
dan cara menghidari : ambil seguni pasir dan lempar di tempat sunyi dan kemian untuk melalaikan.

## Perubatan Islam
Dari segi agama Islam, bacaan Ayat Kursi digunakan bagi menyembuhkan pesakit dari gangguan jin.

### Perubatan tradisi Melayu
Polong boleh dipaksa bagi memberikan nama tuannya ketika merasuk mangsa. Biasanya biji lada hitam digunakan bagi menggentel bahagian badan mangsa dengan bacaan doa tertentu yang akan menyebabkan polong yang berada dalam badan mangsa kesakitan.

## Penelitian secara ilmiah

Lihat juga hantu dalam masyarakat Melayu.
Pulau Tiga

**Pulau Tiga** boleh dituju kepada:
*Pulau Tiga, Sabah, satu pulau peranginan yang terkenal di negeri Sabah.
*Pulau Tiga (Kampung), satu kampung yang terletak di Perak.
Kampung Changkat Tin

**Kampung Changkat Tin** merupakan sebuah kampung yang terletak di Tanjung Tualang, dalam negeri Perak, iaitu sebuah negeri di Malaysia.
 
*Kampung Changkat Tin* semakin lesu akibat tidak ada lagi kegiatan perlombongan bijih timah. Ramai penduduknya pindah ke Ipoh, Kuala Lumpur dan lain-lain untuk mencari pekerjaan baru. Pada suatu masa dahulu  Changkat Tin cukup meriah   dengan pelbagai aktiviti ekonomi  terutama sekali bijih timah dan getah. Segalanya kini  tinggal kenangan.  Inilah bahana yang ditanggung oleh sebahagian besar  pekan-pekan dan kampung di Perak yang terlalu bergantung kepada  bijih timah. Kini bekas-bekas lombong-lombong diusahakan dengan ternakan itik dan  ikan air tawar.

Untuk maklumat semua kg Changkat Tin sekarang ini telah bertukar wajah, dari sumber perlombongan ke sumber pertanian dan penternakan.Sekiranya anda datang ke kg Changkat Tin, anda akan lihat bekas lombong telah dipenuhi dengan ternakan itik dan kelapa sawit. Begitu juga dengan penduduknya yang kini mula menternak binatang perliharaan, seperti kerbau, lembu, kambing dan lain-lain.
 
## Kemudahan asas
### Pendidikan
#
 
### Tempat beribadat
#
 
## Poskod
Poskod yang digunakan di Kampung Changkat Tin, Tanjung Tualang, Perak ialah 31800.
 
 
## Rujukan
  
 
## Pautan luar
* Lokasi '''Kampung Changkat Tin''' di Peta Google
Bahasa Kadazan

**Bahasa Kadazan**, juga dikenali dengan **Dusun Tangara**, atau **Bahasa Kadazan Pesisir** (terjemahan dari ), ialah sebuah dialek bagi Dusun Tengah yang merupakan bahasa berpenutur sedikit yang banyak dituturkan di Sabah, Malaysia. Ia menjadi percakapan utama yang dituturkan oleh orang Kadazan di pantai barat Sabah terutama di kawasan Penampang, Papar dan Membakut.

## Ciri-ciri
Penggunaan bahasa Kadazan semakin diabaikan disebabkan penggunaan Bahasa Melayu oleh pemerintah persekutuan Malaysia dan penggunaan Bahasa Inggeris oleh mubaligh, yang mana dilakukan melalui kaedah penguatkuasaan perubahan bahasa oleh kedua-dua penjajah dan pemerintah persekutuan. Negeri Sabah telah memperkenalkan dasar untuk menghalang pengabaian ini, yang mana berlaku juga ke atas bahasa tempatan Sabah yang lain. Ini termasuklah dasar menggunakan bahasa Kadazan dan bahasa asli yang lain di sekolah awam.

Bahasa Kadazan banyak mengambil kata pinjaman, terutama dari bahasa asli Borneo di utara dan juga bahasa Melayu. Bahasa Kadazan secara meluas menggunakan sebutan bersuara /z/ dan kamus bahasa mereka, satu ciri yang ditemui hanya di beberapa bahasa Austronesia sahaja. Bahasa Tsou dan Paiwan juga mempunya unsur serupa, dituturkan oleh orang asli Taiwan. Selain itu, bahasa Malagasy dituturkan di pulau Madagascar ribuan batu jauhnya di rantau Afrika.

Bahasa Kadazan amat difahami bersama Bahasa Dusun Tengah (atau Bahasa Kadazandusun) dan ramai beranggapan kedua-duanya bahasa yang sama.

## Sejarah
Bahasa ini disisihkan bersama bahasa asli Sabah yang lain di bawah pentadbiran Mustapha Harun yang memihak kepada dasar asimilasi bahasa Melayu sebagai bahasa kebangsaan di seluruh negeri.

Dengan usaha Pertubuhan Kebudayaan Kadazandusun Sabah, pada 1995, bahasa dialek Dusun Bundu-Liwan (Dusun Tengah) dipilih sebagai asas pemiawaian bahasa "Kadazandusun". Dialek ini dipilih disebabkan ia lebih banyak difahami apabila ditukarkan dengan dialek "Dusun" atau "Kadazan" yang lain.

## Rujukan


## Lihat juga
* Bahasa Dusun
Menteri Besar Perak

**Menteri Besar Perak** ialah orang yang bertanggungjawab mentadbir kerajaan Negeri Perak Darul Ridzuan.

Mengikut Perlembagaan Undang-Undang Tubuh Kerajaan Negeri Perak, menteri besar mestilah merupakan seseorang daripada Melayu-Bumiputera untuk menjawat jawatan ini selama 5 tahun. Kecuali atas perkenan Sultan Perak untuk melantik seseorang daripada kalangan bukan Melayu-Bumiputera menjawat jawatan ini.

Menteri Besar terkini ialah Dato Seri Saarani Mohamad yang mengangkat sumpah pada 10 Disember 2020.

## Senarai Menteri Besar
Berikut merupakan senarai Yang Amat Berhormat Menteri Besar Negeri Perak:

Nota:
*  Kerajaan Perak yang ditadbir oleh Pakatan Rakyat telah diambil alih oleh Barisan Nasional selepas 3 ADUNnya keluar parti dan menjadi ahli Bebas.
*  Zambry Abdul Kadir dilantik oleh Sultan Perak menjadi Menteri Besar namun kemudian diputuskan tidak sah oleh Mahkamah Tinggi Kuala Lumpur
*  Zambry Abdul Kadir kekal *de facto* menjadi Menteri Besar Perak selepas Mahkamah Rayuan menangguhkan keputusan Mahkamah Tinggi KL dan kemudian disahkan sebagai Menteri Besar.
*

## Kontroversi
Datuk Seri Diraja Dr. Zambry Abdul Kadir disahkan sebagai Menteri Besar ke-11 setelah keputusan Mahkamah Tinggi Kuala Lumpur yang memberikan status memihak kepada Datuk Seri Ir. Mohammad Nizar Jamaluddin pada 11 Mei 2009 berjaya ditangguhkan dan kemudian Datuk Seri Diraja Dr. Zambry Abdul Kadir diputuskan sebagai menteri besar yang sah setelah mendengar rayuannya

Pada Pilihan Raya Umum ke-14, Negeri Perak sekali lagi mengalami kontroversi apabila Pakatan Harapan memenangi 29 kerusi DUN, Barisan Nasional 27 kerusi DUN dan PAS 3 kerusi DUN. Hal ini menyebabkan tiada parti mendapat majioriti mudah meskipun PH memenangi kerusi terbanyak. Kemudian, bekas Menteri Besar, Dato' Seri Diraja Zambry Abd Kadir yang juga pengerusi BN Perak, menghantar surat kepada Sultan Perak, Sultan Nazrin Muizzuddin Shah menyatakan mendapat sokongan 30 ahli DUN, pada petangnya, wakil-wakil PH pula menghadap Sultan Perak. Baginda seterusnya menitahkan BN dan PH agar membawa semua ADUN yang menyatakan sokongan terhadap parti masing-masing pada keesokan harinya sebagai bukti. Namun akhirnya, dua ADUN dari BN telah melompat parti untuk menyokong PH menyebabkan PH mendapat majioriti mudah 31 kerusi untuk membentuk kerajaan negeri yang baharu. Sultan Perak memperkenankan Pengerusi PH, Ahmad Faizal Azumu dilantik sebagai Menteri Besar Perak ke-12

## Mantan Menteri Besar Perak yang masih hidup

## Lihat juga
* Senarai Residen British di Perak
* Krisis politik Perak 2009 (kes mahkamah)
* Sultan Perak

## Rujukan

## Pautan luar
* Portal YAB Menteri Besar Perak (Official site)
Masjid Kampung Cantik

**Masjid Kampung Cantik** merupakan sebuah masjid yang terletak dalam negeri Perlis.

Surau-surau di bawah Masjid Kampung Cantik:
# Kampung Cantik 
# Kampung Cantik, Batu 12, Jln. Kaki Bukit.
Masjid Balik Bukit, Melaka

Masjid **Balik Bukit** merupakan sebuah masjid yang terletak di  Km 10,  Jalan Tambak Bugis,  Balik Bukit, Bukit Lintang,  75460 Melaka.

## Alamat
: Masjid  Balik Bukit, Km 10, Jalan Tambak Bugis, Balik Bukit, Bukit Lintang, 75460 Melaka

## Sejarah

## Pentadbiran
Masjid Balik Bukit memiliki nombor pendaftaran masjid No Daftar: MY-04-MT-00117.

## Rujukan


## Pautan luar
*
Masjid Sungai Ara

**Masjid Sungai Ara** merupakan sebuah masjid di Daerah Barat Daya, Pulau Pinang. Negeri Pulau Pinang terbahagi kepada enam daerah pentadbiran agama.
Bajang

Alam Ghaib
Imej:Tiada
**Hantu Bajang**


Alam:Alam ghaib
Berbentuk fizikal:Ya
Mampu berubah bentuk:Ya
Mampu menyerupai manusia:Tidak
Menghisap darah:Tidak
Dipelihara:Ya
Bermasyarakat :Tidak

*Gambaran*

Sejenis makhluk halus
yang dipelihara bagi
tujuan tertentu.



**Bajang** merujuk kepada sejenis makhluk halus yang mana jelmaan rupa dari golongan jin/syaitan, yang dipelihara bagi tujuan memudaratkan musuh. Pemeliharaan makhluk halus ini dikenali sebagai saka.
 
Bajang merupakan makhluk setan yang dipuja daripada mayat bayi yang mati semasa lahir. Ia merupakan setan jantan yang sering kali menjelma sebagai kucing *pole cat*. Bajang seringkali menyerang kanak-kanak dan mampu menyebabkan penyakit misteri yang boleh membawa maut kepada mangsanya.

Bajang akan dikawal oleh pemiliknya dan akan disimpan di dalam tabung buluh. Sejenis daun khusus akan digunakan sebagai penyumbat tabungan tersebut dan dikunci dengan tangkal. Bajang hanya dikeluarkan apabila pemiliknya hendak mengenakan musuhnya.

Bajang yang dipelihara itu akan diberi makan telur dan juga susu. Sekiranya tidak dijaga dengan baik dan diberi makan, Bajang yang kelaparan itu akan menyerang tuannya.

Bajang boleh dihindari dengan menggunakan tangkal atau azimat. Tidak ada cara membunuh bajang tetapi biasanya sekiranya tuannya diketahui, dia akan dibunuh atau diusir dari kampung tersebut.

Bajang biasanya perlu diwarisi, dan sekiranya tidak diturunkan kepada waris, tuannya akan menjadi bangkai bernyawa. Tubuhnya mati dan berbau busuk, tetapi apabila hendak dikebumikan, ia akan bangkit seperti hidup. Selain itu, ia akan makan dengan lahapnya apabila diberi makan.

## Status
Hantu bajang adalah sejenis makhluk halus yang dipelihara oleh manusia. Ia perlu diberi makanan menurut tempoh tertentu, biasanya setiap bulan penuh. Sekiranya tuannya mati sebelum sempat mencari pengganti, bajang akan hidup liar dan mengganggu penduduk berdekatan.

## Matlamat
**Hantu bajang** biasanya dibela oleh seseorang bagi menjaga keselamatan diri daripada serangan haiwan buas, menjaga ladang daripada serangan perosak tanaman, membuat kerja berat seperti membersihkan kawasan untuk berhuma dan bagi memusnahkan saingan.

Hantu bajang perlu diwarisi, iaitu ia perlu diberikan kepada pengganti apabila seseorang itu hampir mati, biasanya anak atau cucu kepada pemilik asal.

## Kelebihan
Bajang biasanya dipelihara bagi tujuan membinasa musuh atau orang yang dibenci pemiliknya.

## Kelemahan
Pengamal ilmu sihir hitam atau ilmu sesat ini adalah satu perbuatan syrik dalam ugama Islam.
Bajang akan mengamuk sekiranya tidak dijaga dengan baik. Tuannya sukar untuk mati sekiranya tidak ada orang hendak menerimanya.

## Penelitian secara ilmiah

Lihat juga hantu dalam masyarakat Melayu.
Masjid Jamek Alor Merah

**Masjid Jamek Alor Merah** merupakan sebuah masjid yang terletak dalam Sungai Dua di Butterworth, dalam Daerah Seberang Perai Utara, Pulau Pinang, Malaysia. Ia merupakan satu satu masjid dibawah daerah Butterworth. Masjid Jamek Alor Merah memiliki nombor pendaftaran iaitu JAIPP/PMS/30/03/01. Ia dijadikan sebagai pusat beribadah masyarakat setempat yang beragama Islam serta perlaksanaan program aktiviti kemasyarakatan seperti ibadah korban, solat jumaat,  dan lain-lain lagi yang tinggal di sekitar Kampung Alor Merah.

Ia terletak di sepanjang jalan Sungai Dua. Di belakang masjid terdapat tadika kanak-kanak dan di tepinya terdapat dewan serbaguna.

## Rujukan


## Pautan luar
Masjid Ara Kuda

**Masjid Ara Kuda** merupakan sebuah masjid di Daerah Butterworth, Pulau Pinang. Negeri Pulau Pinang terbahagi kepada enam daerah pentadbiran agama.
Senoi Praaq

**Senoi Praaq** (dari bahasa Semai bermaksud orang perang) ialah pasukan polis hutan yang dianggotai oleh Orang Asli. Pasukan ini telah ditubuhkan pada tahun 1957 dan bertindak sebagai unit bebas dan berkhidmat di kawasan perkampungan Orang Asli di pedalaman. 

Pasukan Senoi Praaq merupakan satu pasukan yang paling dihormati kerana kepakaran mereka menjejak pengganas komunis semasa Darurat Tanah Melayu darurat dahulu. Oleh kerana kecemerlangan pasukan ini membantu pasukan keselamatan menentang komunis pada masa darurat, maka pada tahun 1968 pasukan ini digabungkan dengan Pasukan Polis Hutan (PPH) sebagai Batalion 10 berpengkalan di Kem Keroh, dan Batalion 20 berpengkalan di Kem Bidor, Perak. 

Pada masa ini kedua-dua Batalion ini mempunyai 2,000 orang anggota yang terdiri dari pelbagai pangkat.

## Rujukan
Sumber sejarah

Sejarah ditulis berasaskan kajian tehadap sumber sejarah.

Sumber sejarah memberikan maklumat dan bukti yang benar tentang sesuatu peristiwa.

Dua jenis sumber sejarah yang penting ialah :

* sumber pertama atau sumber primer
* sumber kedua atau sumber skunder
Sumber primer

**Sumber pertama** atau **sumber primer** ialah bahan yang belum diolah atau dicetak iaitu sumber atau bahan yang masih dalam keadaan asal seperti dalam bentuk kertas, fosil, manuskrip yang belum dicetak, surat rasmi kerajaan, batu bersurat dan keterangan lisan. Sumber-sumber tersebut bersifat asli dan belum ditafsir. Sumber-sumber tersebut biasanya dihasilkan pada masa yang hampir sama dengan maklumat yang dicatatkan dan oleh pihak yang berwibawa. Contoh termasuk:
* Batu Bersurat Terengganu  
* Batu nisan yang terpahat nama Sultan Mansur Shah di atasnya.
* Piagam Madinah

## Lihat juga
* Historiografi
* Penyelidikan asli
* Sumber kedua/sekunder
* Sumber ketiga
* Teks sumber